इक जंगला च इक पिंजरा हा। ओदे च इक शेर बंद हा। इक दिन उस कच्छें इक राह्-रहांदू लंघन लगा तां शेर उसी आखन लगा-भाई जाने आलेआ मिगी इस पिंजरे चा बाह्र कड्ढ तां राह्-रहांदू गलान लगान लगा जे भाई तूं इक खून्नी शेर ऐं, कन्ने फ्ही इस पिंजरे च खबरै किन्ने दिनें दा भुक्खा ऐं। होई सकदा ऐ जे अऊं तुगी बाह्र कड्ढां ते तूं मिगी गै खाई लैं। तां शेर उसी बास्ते पान लगा ते कसमां खाइयै गलान लगा-नेईं भाई, अऊं तुगी किश नेईं आखदा। अऊं तुगी चुक्कियै उत्थें छोड़ी औंग, जित्थें तोह् जाना ऐ, कन्ने तेरा सारी उमर स्हानमंद रौंह्ग। राह्-रहांदू गी ओह्दे पर तरस आई गेआ ते उसने पिंजरा खो’ल्ली ओड़ेआ। बस फ्ही के हा, शेर निकलदे सार गै ओह्दे पर ब’री पेआ, ओ कमीनेआ तुगी हुन जींदा इसकरी नेईं रौह्न देना जे तेरे-जनेह् माह्नू ने गै मिगी इस पिंजरे च कैद कीता हा। तूं माह्नू ऐं देया दे काबल नेईं। राह्-रहांदू ने उसी ओदियां कसमां-बायदे याद कराइयां, पर उस इक नीं मन्नी। फ्ही राह-रहांदू गलान लगा अच्छा चल भाई कुसै स्याणे कोला न्यांS करान्ने आं।